Diari Oficial de la Generalitat Valenciana


Sumari del DOGV 5051, del 18-07-2005 (2005/8235)

Informació pública del programa d'actuació integrada de la U.E.3 del Pla Parcial Ausiàs March II.
-------------------------------------------------------------------------------------------------

### Dades del document

Número de DOGV
:   5051

Data del DOGV
:   18-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8235


Organisme emissor
:   Ajuntament de Carlet

Tipus de document
:   Anunci

Informació pública del programa d'actuació integrada de la U.E.3 del Pla Parcial Ausiàs March II. [2005/X8235]
  
Per la mercantil ASCOZ 2003, SL, amb l'adhesió de l'Agrupació d'Interés Urbanístic de la UE-3 del Pla Parcial Ausiàs March II, s'ha formulat alternativa técnica de programa d'Actuació Integrada de la UE-3 del Pla Parcial Ausiàs March II, que queda integrada pel Programa d'Actuació Integrada (memòria) i Projecte d'Urbanització, segons allò previst en l'article 44 i següents de la Llei 6/94, de 15 de novembre, de la Generalitat Valenciana, Reguladora de l'Activitat Urbanística.
  
En aplicació del que estableix l'article 46.3 de la referida Llei, per resolució de l'Alcaldia de data 28 de juny de 2005, es va sotmetre el referit programa amb tota la documentació annexa a informació pública per un termini de vint dies, comptat a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant el referit termini, els interessats en l'esmentat procediment podran formular les al·legacions que al seu dret convinguen, així com altres alternatives tècniques al programa i, en el seu cas, proposicions jurídiques i econòmiques, tot en els termes i condicions de la Llei 6/94, per a la qual cosa, qualsevol interessat podrà consultar la referida documentació, així com l'expedient administratiu, els dies hàbils en horari d'oficina.
  
Igualment mitjançant el present anunci, segons el que preceptua l'article 46, paràgrafs quart i cinqué de la Llei 6/94, es posa en coneixement dels interessats que el termini de cinc dies per a presentar proposicions juridicoeconòmiques començarà el dia hàbil següent a la finalització del termini de vint dies indicat. En aquest termini podran formular-se les referides proposicions a l'Ajuntament de Carlet.
  
Finalitzat aquest segon termini, el següent dia hàbil tindrà lloc l'acte d'obertura de pliques al Saló d'Actes de l'Ajuntament de Carlet, excepte si és dissabte, en el qual cas s'entendrà el dia hàbil immediat posterior.
  
Aquests terminis quedaran prorrogats per vint dies addicionals si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i en presta caució. Aquesta pròrroga s'anunciarà al tauler d'edictes de l'Ajuntament i es comunicarà a aquells que, per desconéixer-la, hi presenten pliques prematurament.
  
També es remetrà el contingut del present edicte al domicili fiscal d'aquelles persones que consten en el cadastre com a titulars de drets afectats per l'actuació proposada.
  
Cosa que fem pública perquè en prengueu coneixement.